AlexejDobrolubov/national_council_slovak_2010 huggingface dataset:
13. schôdza NR SR - 1.deň - B. popoludní
Dátum: 2024-05-09
Poslanec: Janckulík, Igor (KDH)
Druh vystúpenia: Vystúpenie s faktickou poznámkou

82. Ďakujem pekne za slovo. Pán kolega, spomenuli ste martinskú nemocnicu vo svojom vystúpení a, žiaľ, musím asi s vami súhlasiť. Tiež si myslím, že martinská nemocnica sa asi nepostaví, lebo meniť tím teraz pred finále, to je fakt obrovská chyba. Spomeňme si, aj tunel Višňové, keď sa tam vymenil zhotoviteľ, stojí nás to obrovské milióny, milióny eur a čas sa aj predlžuje a vieme, kto zastavil výstavbu tunela Višňové. Ak sa martinská nemocnica nepostaví, tak, žiaľ, bude to len zodpovednosť tejto vlády, nijakej inej. To znamená, že keď vymenili ten tím, musíte si to uvedomiť aj vy, kolegovia poslanci z vládnej koalície, ak sa nepostaví, bude to vaša vina, lebo, opakujem, meniť tím pred koncom finále, to nebolo dobré. A ja sa stretávam s tým tímom a viem, že proste chodili po tom ministerstve, mali problémy, zlá komunikácia, veľmi zlá komunikácia a nakoniec dopadlo to tak, ako to dopadlo. Ďakujem.
13. schôdza NR SR - 1.deň - B. popoludní
Dátum: 2024-05-09
Poslanec: Janckulík, Igor (KDH)
Druh vystúpenia: Vystúpenie s faktickou poznámkou

40. Ďakujem. Ďakujem, Peťo, za tvoje vystúpenie a zhrnutie. Ja sa v mojom vystúpení budem venovať APS-kám, detským pohotovostiam, lebo tohoto si sa dotkol, tohto problému. Tu pani ministerka musím povedať, že úplne zlyhala. V utorok sme dostali pozmeňujúci návrh, že ambulancie budú otvorené jeden deň v týždni do osemnástej hodiny. Dnes je pozmeňovák, že nie do osemnástej, ale do šestnástej hodiny. Pani ministerku pani Prokopová doslova ťahá za nos a pani ministerka jej slepo verí. Žiaľ, slepo verí. Pýtam sa, načo bola aj tlačovka so ZMOS-om a primátormi miest, v ktorých sa majú rušiť detské pohotovosti. Na tejto tlačovke bola dohoda, že ambulancie budú otvorené do osemnástej hodiny jeden deň v týždni. Pritom sme všetci vedeli, že je to nereálne a že je to hlúposť. Detskí pediatri začali tlačiť na pani ministerku, lebo vôbec nevedeli o tomto návrhu, ktorý podporila pani Prokopová. A dnes dáva ministerka pozmeňovák, že ambulancie budú otvorené do šestnástej hodiny. Pritom v utorok ste mi, pani ministerka, tvrdili, že dialóg prebiehal v regiónoch a s detskými pediatrami. Žiaľ, neprebiehal, klamali ste. Lebo ste doslova naleteli pani Prokopovej. Pani ministerka počas kampane chodila po regiónoch a veľmi rýchlo zabudla na potreby regiónov. Pani Prokopová povedala, že detské pohotovosti v Námestove a v Ružomberku treba zrušiť, tak pani ministerka jej poslušne vyhovela. A ešte poviem, kto je pani Prokopová, lebo možno všetci nevedia. Pani Prokopová je hlavná odborníčka ministerstva zdravotníctva v odbore detská pediatria. A tento mandát má od roku 2017, konkrétne 1. 4. 2017. Pani ministerka, vy ste určite dobrý človek, ale máte veľmi zlý tím okolo se... (Prerušenie vystúpenia časomerom.)
12. schôdza NR SR - 12.deň - B. popoludní
Dátum: 2024-05-07
Poslanec: Janckulík, Igor (KDH)
Druh vystúpenia: Vystúpenie s faktickou poznámkou

119. Ďakujem. Ďakujem za faktické poznámky. Pán Szalay, no, pani Nosková, určite sama neslúži, komunikujem s ňou, hovorila mi aj tie mená tých lekárov, škoda, mohol som si zobrať taký istý papier, ako ja mám z okresu Námestovo. A, samozrejme, tí lekári, niektorí si menia tie služby tak, niekedy sa stane leto na báze dobrovoľnosti, ale myslím si, že určite by to nepadlo. Ale nepoznám až tak tú problematiku, ale mám, telefonujeme si spolu, telefonujem aj dosť často s pánom primátorom, takže riešime to. A čo sa týka pána kolegu Svobodu, ja som aj v mojom vystúpení povedal, že ja si cením, že ZMOS chytil sa iniciatívy, lebo keď vidí, že proste je to veľký problém, a ministerstvo to tak nerieši, len ZMOS nemôže rozhodnúť napríklad o tej APS-ke v Námestove. Ja viem, že bol tam pán primátor, len pán primátor proste nemal všetky informácie, ani sa proste nás nepýtal o tie informácie, lebo viete, ja som KDH, on je SMER, on nepotrebuje odo mňa nejaké informácie. Ja som aj župný poslanec, to znamená, že ja poznám veľmi dobre tú problematiku. Ja som už niekoľkých lekárov aj pritiahol do Námestova, ktorí tam začali slúžiť. A ja viem, čo to je, keď sa dennodenne na mňa ľudia obracajú: „ Prosím ťa, pomôž mi, vybav mi magnetickú rezonanciu, lebo z Námestova nemáš šancu, štyri mesiace musíš čakať. Alebo na cétečko.“ To znamená, že ja to oceňujem ZMOS, ale mali tam byť aj prizvaní, napríklad, prečo tam nebola riaditeľka polikliniky Námestovo, ktorá vie presne, koľko tam tých detí príde, ako to funguje. Ja viem, že pani Pekarčíkovej sa to moc nepáči ani pani županke, lebo je za to, aby proste niektoré detské APS-ky, ja neviem, čo za to majú, keď to poviem, aby boli zrušené. Ale prečo si vybrali Námestovo? Keby tam bola pani riaditeľka Šišková, tak tá by dala argumenty, presne to, čo som menoval, 5 546 detí je tam vyšetrených ročne. Teraz, keď máte pandémiu... (Prerušenie vystúpenia časomerom. Potlesk.)
15. schôdza NR SR - 7.deň - A. dopoludnia
Dátum: 2024-06-20
Poslanec: Jaurová, Zora (PS)
Druh vystúpenia: Vystúpenie s faktickou poznámkou

50. Ďakujem, pán predsedajúci. No mňa mrzí troška, že tu prebehol takýto zvláštny proces čítania pozmeňujúceho návrhu, lebo ja som sa vlastne pána predkladateľa Jarjabka chcela spýtať, že okrem iných vecí je tam v tom jeho pozmeňovacom návrhu navýšenie odmeny pre generálneho riaditeľa RTVS, alebo teda STVR na päťnásobok priemernej mzdy, a takisto navýšenie odmeny pre členov rady na dvojnásobok priemernej mzdy v národnom hospodárstve. Že aký je dôvod na to, že niečo takéto ste priniesli pozmeňovacím návrhom v druhom čítaní a aj celkovo možno chápem, že ste nemali priestor to vysvetliť, ale celkovo nám možno vysvetliť, prečo takáto séria pozmeňovacích návrhov prichádza v druhom čítaní, keď ešte pravdepodobne dneska chceme o tomto zákone aj hlasovať. A tým pádom si budete musieť skracovať tú dobu, čo podľa mňa je ako keby porušenie legislatívneho procesu. Ďakujem.
15. schôdza NR SR - 7.deň - A. dopoludnia
Dátum: 2024-06-20
Poslanec: Jaurová, Zora (PS)
Druh vystúpenia: Vystúpenie s faktickou poznámkou

26. Ďakujem, pán predsedajúci. No, asi tu každého prekvapím teraz tým, čo poviem, ale pán poslanec Pročko, to, že máme dnes na stole skrátené legislatívne konanie, je tak trocha dôsledok práve toho procesu, ktorý urobila vaša vláda, a to je konkrétne to, že ste to predložili do parlamentu ako poslanecký návrh, čo je absolútne zlá legislatívna prax. A preto to v minulom volebnom období neprešlo tento zákon. Takže a, samozrejme, preto za to nehlasoval ani poslanec Valášek, lebo naozaj takto sa implementovať nariadenia Európskej únie nemajú a potom plynula tá šesťmesačná lehota. A ja by som vás iba chcela poprosiť, že keď vystupujete v rozprave, skúste používať vlastne relevantné a dôstojné argumenty a neoslovujte prítomné ženy poslankyne a ministerky prostredníctvom toho, čo majú oblečené, alebo ako sa vám páčia alebo nepáčia. Lebo je to naozaj nevhodná prax a je to niečo, čo my nepovažujeme za vhodné Národnej rady. To nič nemení na tom, že v tej základnej veci, že skrátené legislatívne konanie, ktoré dnes tu riešime, je dôsledkom nečinnosti súčasnej vlády, konkrétne súčasného ministerstva kultúry a pani ministerky Šimkovičovej. Na tom sa zhodneme, len skúsme prezentovať tieto argumenty naozaj dôstojným spôsobom. Ďakujem. (Potlesk.)
15. schôdza NR SR - 2.deň - B. popoludní
Dátum: 2024-06-12
Poslanec: Jaurová, Zora (PS)
Druh vystúpenia: Vystúpenie s faktickou poznámkou

60. Ďakujem za slovo, pán predsedajúci a ďakujem aj kolegovi, že vlastne upriamil pozornosť na tú nerovnovážnosť, ktorú tento zákon zakladá, pretože on je postavený na filozofii, že ako keby administratívna efektívnosť je nadradená právu na informácie, čo, samozrejme, nie je, nie je správne. A ja by som vlastne tu len chcela zdôrazniť, že predkladatelia zákona sa odvolávajú na českú právnu úpravu, len oni ju neodpísali dostatočne dobre, pretože v českej právnej úprave síce je taká istá veta, akú sa snažia vložiť do nášho zákona, ale zároveň v českej právnej úprave je teda právo toho žiadateľa sa odvolať voči tomu spoplatneniu informácie, čo ten náš zákon alebo tento poslanecký návrh neobsahuje. A takisto na český zákon je naviazaný veľmi presný cenník, ktorý stanovuje všetky hranice toho, v akých hraniciach je možné spoplatniť tie informácie, a tým pádom vytvára nejaký relatívne transparentný systém. A ja tu by som znovu chcela upozorniť na to, že toto je opäť poslanecký návrh, ktorý neprešiel medzirezortným pripomienkovacím konaním, a ja nerozumiem tomu, prečo to SNS stále robí, keď má navyše ministerku kultúry, ktorá teda ale väčšinou nie je tam, kde má byť, asi to bude tým. V každom prípade, keby ten návrh bol v medzirezortnom pripomienkovom konaní, tak možno by sa tieto všetky veci odstránili a možno by sme s ním nakoniec aj všetci mohli súhlasiť. Takto, bohužiaľ, tu podľa mňa zase strácame čas nad niečím, čo nie je dobre pripravené. Ďakujem.
14. schôdza NR SR - 1.deň - A. dopoludnia
Dátum: 2024-05-15
Poslanec: Jaurová, Zora (PS)
Druh vystúpenia: Vystúpenie s faktickou poznámkou

45. Ďakujem, pán predsedajúci. Ja ďakujem aj všetkým predrečníkom za komentáre. Pán poslanec Jarjabek, vy viete, že ja si vážim vaše skúsenosti, ste tu najdlhšie pôsobiaci poslanec v tomto pléne a veľakrát sa od vás aj všeličo učím. Ale mňa vlastne práve preto osobitne prekvapuje, keď vy neustále prezentujete vlastne takýto názor na legislatívny proces, že vy niečo navrhnete ako vládny návrh, priznávate okamžite, že tam je strašne veľa problémov a potom to chcete v druhom čítaní vládnymi pozmeňovákmi opravovať, že toto je tá legislatívna prax, ktorú ako považujete za správnu, alebo ktorú tu dvadsať rokov ste si nejako vypestovali, že to naozaj asi nie je to, ako by mala fungovať táto Národná rada. Škoda, že tu nie je pani poslankyňa Vaľová, lebo ona si ma podľa mňa s niekým mýli, naozaj, lebo ona mi tu vyčítala napríklad, že ja som navrhla zbor voliteľov pri voľbe generálneho riaditeľa RTVS. No to navrhoval jej stranícky kolega pán Marek Maďarič, to bol jeho koncept. Takže neviem, či si ma s ním mýli, ale to je asi zvláštne. Takisto mi tu vyčíta, že ja som zriadila nejakú odbornú komisiu pri voľbe riaditeľa. No to bolo OĽANO, ja s Oľanom naozaj nemám nič spoločné. Takže kľudne sa porozprávajme, ja nie som Marek Maďarič. A možno ešte na záver, že ja som naozaj šokovaná tým nedôstojným správaním v tomto pléne, ktoré tu poslanci vládnej koalície prejavujú voči diplomatickým zástupcom ambasád na Slovensku. Mňa ako máločo prekvapí, ale toto ma prekvapilo. (Prerušenie vystúpenia časomerom. Potlesk.)
12. schôdza NR SR - 15.deň - B. popoludní
Dátum: 2024-05-14
Poslanec: Jaurová, Zora (PS)
Druh vystúpenia: Vystúpenie s faktickou poznámkou

109. Ďakujem, pán predsedajúci, a ďakujem veľmi pekne, že strážite rokovací poriadok, pretože naozaj § 85 rokovacieho poriadku hovorí o tom, ako má prebiehať tretie čítanie. A ako má prebiehať v prípade, že sa v druhom čítaní podajú pozmeňovacie návrhy. Ako som spomínala aj vo svojom prejave, tu sa podali také pozmeňovacie návrhy, že dnes máme pred sebou úplne iný zákon ako ten, ktorý sme schválili v prvom čítaní. A aj keď je to niekde na okraji vôbec rokovacieho poriadku, ja trvám na tom, že je to vlastne podvodná legislatívna prax, ktorá by sa nemala používať. Čo sa týka pána poslanca Jarjabka, ja sa naozaj, ja vám tu sľubujem, pán poslanec, že keď budú všetci spokojní a fond bude krásne fungovať, a kultúra bude fungovať, tak ja sa nielen vám ospravedlním, ale aj celej tejto Národnej rade. Ale pýtam sa, či sa vy ospravedlníte tým všetkým ľuďom, ktorým ste, ktorým sa práve chystáte zničiť jednu dobre fungujúcu inštitúciu bez argumentov, bez toho, aby ste vôbec vedeli zdôvodniť, prečo robíte to, čo robíte, lebo to tu nezaznelo v tej rozprave. Či sa tým všetkým ľuďom, ktorí dnes stáli pred parlamentom, ospravedlníte, keď to fungovať nebude. A áno, môžeme sa hrať na tento, na túto hru, že počkajme si ako to, ako sa to stane, len to je podľa mňa extrémne nezodpovedná legislatívna prax, kedy my si tak robíme pokusy na dobre fungujúcich inštitúciách, že skúsme tu niečo zmeniť a uvidíme, či sa to nepokazí. No, pokazí sa a vy za to nebudete niesť potom zodpovednosť, to je ten problém. Ďakujem. (Potlesk.)
12. schôdza NR SR - 15.deň - A. dopoludnia
Dátum: 2024-05-14
Poslanec: Jaurová, Zora (PS)
Druh vystúpenia: Vystúpenie s faktickou poznámkou

48. Ďakujem, pán predsedajúci. A ďakujem kolegovi Dostálovi, že ako vždy správne upozornil na rôzne procesné pochybenia, ktoré v tejto rozprave sa vyskytujú. Len mám pocit, že tie procesné pochybenia nie sú len takou náhodnou chybou, ale skôr takým pravidlom, pretože v zásade tak ako chcú, tu SNS chce zobrať slovo poslancom, tak, tak isto chce zobrať slovo tým odborníkom, ktorí dnes posudzujú kultúrne projekty. O tom je celý tento zákon. Pretože dnes rozhodujú odborníci, tí odborníci nakoniec prezentujú rade to, prečo tak rozhodovali, rada môže sa ich pýtať na ich názor. Čo bude v tomto novom mechanizme, je úplne jasné. Proste tí členovia rady budú riešiť len tie projekty, ktoré sú ich srdcu drahé, pretože päťtisíc projektov si nevedia prečítať. To znamená, že de facto tento zákon zavádza inštitucionalizovaný klientelizmus, že to je klientelizmus, ktorý rovno ste napísali do zákona. To nie je medzi riadkami, to je priamo v tých riadkoch. A ja by som možno zdôraznila jednu vec, že Fond na podporu umenia bol niečím, čo nás približovalo k civilizovanej Európe. Boli sme naňho hrdí, závideli nám ho v Českej republike aj v iných krajinách. Bolo to niečo, čo z nás robilo súčasť kultúrneho európskeho sveta. A táto vláda nám to berie, berie nám to tak isto, ako sa nás momentálne snaží dostať mimo tento európsky kontext. A ja by som vás chcela vyzvať, že neberte slovo odborníkom, a nedávajte ho politikom, a neťahajte nás mimo Európu. Ďakujem. (Potlesk.)
12. schôdza NR SR - 14.deň - A. dopoludnia
Dátum: 2024-05-10
Poslanec: Jaurová, Zora (PS)
Druh vystúpenia: Vystúpenie s faktickou poznámkou

234. Ďakujem, pán predsedajúci, a chcem poďakovať kolegovi Kérymu, že teda celkom vlastne ako jediný z vládnej koalície aj priznal, že sú nejaké spory v koalícii v súvislosti s pani ministerkou. A že aj vlastne do istej miery skritizoval niektoré vyjadrenia ministerstva, predpokladám, že išlo o pána Machalu. Naozaj, tam je mlčať zlato. A v zásade, ja súhlasím s tým, čo hovoríte, že treba si to doma vyriešiť a možno to robte viac, lebo možno potom tu nebudeme musieť odvolávať tú ministerku, keď si to tak lepšie tam vyriešite. A mňa vlastne aj na tejto diskusii, ale aj na všetkých diskusiách, ktoré sme tu doteraz mali, mätie jedna vec, že vy, keď vám vyčítame niečo, tak vy vždy hovoríte, ale však aj iní pred nami to robili. Odvolávate sa na rok 2010 a na zlúčenie rozhlasu a televízie, no ja som to aj vtedy kritizovala a celá kultúrna obec to kritizovala. Odvolávate sa na zrušenie koncesionárskych poplatkov. Nikto to viac nekritizoval ako ja a my a, bohužiaľ, tu nesúhlasím s pánom Dostálom. Podľa mňa to bol extrémne hlúpy politický krok. Ale prečo hovoríte, že keď to niekto iný robí zle, aj vy to môžte robiť zle. Tak to proste nerobte, neopakujte tie chyby tých ľudí, ktorí boli pred vami, keď hovoríte, že to viete robiť lepšie. Robte to lepšie, neničte tie inštitúcie, ktoré sa tu vybudovali, lebo to, bohužiaľ, robíte aj čo sa týka verejnoprávnych fondov, aj čo sa týka verejnoprávnych médií. A proste nájdite si lepšiu ministerku kultúry. Ďakujem.
12. schôdza NR SR - 14.deň - A. dopoludnia
Dátum: 2024-05-10
Poslanec: Jaurová, Zora (PS)
Druh vystúpenia: Vystúpenie s faktickou poznámkou

192. Ďakujem, pán predsedajúci. Ja by som vlastne nadviazala na kolegyňu Danu Kleinert, lebo pán poslanec Farkašovský, vy ste hovorili, že vlastne vy len napĺňate programové vyhlásenie vlády, to aj pani ministerka spomínala vo svojom prejave. No ale zoberme si len tie dve sporné veci, o ktorých tu teraz diskutujeme, lebo tých sporných je viac, ale teraz také tie najaktuálnejšie sú RTVS a verejnoprávne fondy. Ani v jednom nedodržujete programové vyhlásenie vlády. Pri RTVS máte napísané, že ju rozdelíte na rozhlas a televíziu. Čo idete urobiť? Idete ju zrušiť a založiť nejakú novú televíziu. Čiže nie, nedodržujete programové vyhlásenie vlády, ani pani ministerka ho nedodržuje svojim návrhom zákona. Pri verejnoprávnych fondoch máte napísané, že predstavíte nový štatút fondov. No, to tiež nedodržujete, lebo to sa ani nedá, pretože vláda nemôže predstaviť nový štatút. Štatút vytvárajú a schvaľujú rady tých fondov. Čiže ten kto písal to programové vyhlásenie vlády, ani len nevie, ako to celé funguje. A to, bohužiaľ, vidno aj v tých návrhoch poslaneckých, pod ktorými ste aj vy podpísaný, ktoré to robia podobným spôsobom, že vlastne zasahujú do niečoho, čomu nerozumejú. A ja sa naozaj pýtam, aj v súvislosti s odvolávaním pani ministerky, že čo urobíte vy všetci, ktorí to teda podporujete, keď vám prejde ten váš zákon o takzvanej reforme Fondu na podporu umenia a najbližších deväť mesiacov nikto nedostane ani korunu z toho fondu, nikto v celej kultúre, pretože sa budú musieť zastaviť všetky dotačné schémy a robiť nové schémy štátnej pomoci a nové interné dokumenty. Ako sa potom ospravedlníte tým ľuďom?
12. schôdza NR SR - 14.deň - A. dopoludnia
Dátum: 2024-05-10
Poslanec: Jaurová, Zora (PS)
Druh vystúpenia: Vystúpenie s faktickou poznámkou

178. Ďakujem pán predsedajúci. No, ja musím povedať, že zdieľam tú emocionálnu reakciu kolegu Dubéciho, a aj to jeho zdesenie, tým, čoho sme sa tu v tomto pléne dožili. A my sme sa akurát s kolegami hore bavili, že my si pamätáme tento slovenský parlamentarizmus hádam od roku 1989 a že niečo takéto tu ešte nezaznelo. A pravda je ale taká, že napriek všetkým hrozným veciam, čo tu pani Kramplová povedala, tak ja som rovnaké ozveny počula aj v prejave pani ministerky Šimkovičovej. Určite si pamätáte, ako tu hovorila o tom, že vlastne ona nebude podporovať to dekadentné umenie, že s ním nesúhlasí, že je to niečo hrozné a že to treba vlastne vylúčiť z tých inštitúcií, ktoré spravuje. No keďže je pani ministerka kultúrna osoba, tak jej určite niečo hovorí výraz Entartete Kunst . Entartete Kunst bola výstava, ktorú usporiadala nacistická strana v roku 1920, na ktorej vystavila obrazy a umenie, ktoré vybrala z galérií a vystavila ho ako keby na hanbu, že toto je umenie, ktoré my nebudeme podporovať, lebo je degenerované a dekadentné. No a, samozrejme, na tejto výstave boli vystavené obrazy napríklad Marka Šagala, Andryho Matisa, Vincenta Van Gogha alebo Pabla Picassa a ja presne ozvenu týchto naratívov, ktoré poznáme z tohto obdobia, som tu dneska počula v tak mrazivej kvalite, že musím povedať, že som nečakala, že jednoduché odvolávanie člena slovenskej vlády nás privedie až do takýchto temných zákutí slovenskej mysle. Ďakujem pekne. (Potlesk.)
35. schôdza NR SR - 9.deň - B. popoludní
Dátum: 2025-06-10
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

44. Máš pravdu, Igor Matovič, v tom, že Robertovi Ficovi sú absolútne ukradnutí Ukrajinci, pretože jemu sú ukradnutí aj vlastní obyvatelia. Začnem tým, čím si končil v rozprave, že on neváhal vo svoj prospech zneužiť všetky krízy, ktoré sme na Slovensku mali, aj tú krízu pandémie, kedy dobre vedel, aká zlá a zákerná je choroba covidu, ale postavil sa proti vládnym opatreniam a hecoval ľudí na námestiach, aby si dávali rúška dole a vzájomne sa nakazovali. A potom ešte nemal tú hanbu hovoriť, že za, za mŕtvych ľudí môže niekto iný. Pritom sú jasné svedectvá, ktoré hovoria, že tí ľudia, ktorí na tých námestiach boli, kde vlastne ich pozvážali ľudia zo SMER-u, tak tí ľudia sa nakazovali a niektorí z nich aj zomreli. A tak ako mu nezáleží na svojich ľuďoch, tak to môžme vidieť aj, aj v dnešnej dobe. Ja som doobeda o tom rozprával priamo ministrovi Kamenickému, ktorý sa vlastne nezmohol na reakciu a hovoril o všetkom možnom inom, len nie o tom, že Robert Fico kašle na svojich obyvateľov a že aj keď firmy odchádzajú, neinvestujú a prepúšťajú ľudí a zatvárajú fabriky, tak Robert Fico namiesto toho, aby chodil rokovať s našimi najbližšími partnermi zo západnej Európy, aby išiel rokovať s tými ľuďmi, ktorí naozaj tieto firmy vlastnia a ktorí by vedeli tie investície na Slovensku udržať, namiesto toho chodí po celom svete obdivovať autoritárske režimy. A hovoril som aj o Uzbekistane, oproti ktorému máme deväťnásobne silnejšiu ekonomiku, a ľudia na Slovensku, ktorí zarábajú priemernú mzdu viac ako 1 500 eur mesačne, tak v Uzbekistane je to okolo 300. Alebo že 10 %, každý desiaty človek z Uzbekistanu, má na život približne 40 eur mesačne. Tak toto je to, čo Robert Fico obdivuje a kam ťahá Slovensko.
35. schôdza NR SR - 9.deň - A. dopoludnia
Dátum: 2025-06-10
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

45. Danko, Andrej, podpredseda NR SR Pán poslanec Jakab. 46. Jakab, Július, poslanec NR SR Ďakujem veľmi pekne za faktické poznámky, len trochu opravím poslanca Viskupiča. 4 mld., pokiaľ hovorí, tak to bol stav u štátnej pokladnice ku koncu roku 2019, kým prišla vláda, nastúpila v roku 2020 v marci, o tom hovorila tá povestná tlačovka Petra Pellegriniho so Sakovou, že peniaze nie sú a musí ich hľadať nová vláda. A vtedy tam bolo približne cca 2 mld. necelé v tej štátnej pokladnici, ale máš pravdu, vtedajšia vláda tú pokladnicu naplnila a doteraz z toho vláda žije. Tak, pán minister, je tu aj Igor Matovič, na ktorého sa neustále vyhovárate. Ja som vám položil množstvo otázok, dúfam, že ste si ich aj zapísali, lebo sa pýtam na jednoznačné fakty. A ak idete vystúpiť, tak chcem odpoveď na tie fakty. Mal priemerný deficit Igor Matovič 4 mld. eur ročne? Hospodáril lepšie ako priemer krajín Európy a ako priemer krajín eurozóny? Míňate vy 7 mld. eur ročne momentálne deficitu? Požičiaval si Igor Matovič za 0 %? Vy si požičiavate za 3-, 4 %? Vy vytvárate dlh aj keď ste sľúbili, že ho znížite? Hovoríte o tom, že ste mali znížiť deficit o 1 %, o pol percenta. Je pravda, že ste mali deficit za ´23 5,2 %, za ´24 5,3 % HDP a že sa vám vyvíja na úrovni ďalších 5 %? Je pravda, že konsolidujete, že ste vytiahli 2 mld. eur za minulý rok a že v tomto roku plánujete vytiahnuť 42 mld. eur od ľudí? Sú toto pravdivé čísla? Je pravda, že firmy odchádzajú, že tu nechcú podnikať, že vaša transakčná daň je vaším najväčším zlyhaním a najväčším podvodom, ktorý ste vytvorili na ľudí, že ste ich pripravili o dôchodky, o rodičovské príspevky, že ste na nich uviedli dane, konsolidácie a že zdražovanie je najväčšie spomedzi všetkých krajín Európskej únie, že nezlacnili žiadne potraviny a energie? Je toto všetko pravda, pán minister? Poďte sa vyjadriť k týmto číslam a k týmto faktom. Nechcem počuť vaše vymyslené veci, chcem počuť pravdu a vyvrátenie týchto faktov, ktoré vám hovorím.